ມຽນມາ ກ່າວວ່າ ການຫຼຸດລະດັບ ໃນດັດຊະນີ ການຄ້າມະນຸດ ຂອງວໍຊີງຕັນ ຈະເປັນຄວາມຜິດພາດ
ໃນສັບປະດານີ້ ກະຊວງການຕ່າງປະເທດ ຂອງສະຫະລັດ ຈະພິມເຜີຍແຜ່ ລາຍງານປະຈຳປີ ກ່ຽວ​ກັບ​ການ​ຄ້າ​ມະນຸດ ຫຼື TIP ຊຶ່ງມຽນມາສາມາດຕົກລົງສູ່ກຸ່ມທີ 3.
ມຽນມາ ແມ່ນໄດ້ຕອບໂຕ້ຕໍ່ລາຍງານຂອງສະຫະລັດທີ່ໄດ້ຈັດໃຫ້ປະເທດດັ່ງກ່າວ ຢູ່ໃນລະດັບຕ່ຳສຸດ ຢູ່ໃນດັດຊະນີການຄ້າມະນຸດຂອງວໍຊີງຕັນ ການຈັດໃຫ້ມຽນມາ ຢູ່ໃນລະດັບຄຽງຂ້າງກັບອີຣ່ານ ເກົາຫຼີເໜືອ ແລະຊີເຣຍ ຊຶ່ງແມ່ນ ບັນດາປະເທດທີ່ຖືວ່າ ຕ່ຳສຸດຂອງລາຍງານການຄ້າມະນຸດນັ້ນ ແມ່ນຖືວ່າເປັນການ ຜິດພາດ ອິງຕາມເຈົ້າໜ້າທີ່ລັດຖະບານໃນນະຄອນ Naypytaw ໃນສັບປະດານີ້ ກະຊວງການຕ່າງປະເທດຂອງສະຫະລັດ ຈະນຳອອກເຜີຍແຜ່ລາຍ ງານປະຈຳປີລາຍ ກ່ຽວກັບການຄ້າມະນຸດ ຫຼື TIP ຊຶ່ງມຽນມາສາມາດຕົກລະດັບ ສູ່ ກຸ່ມທີ 3 ໃນວັນອັງຄານມື້ນີ້ ອົງການຂ່າວ Reuters ໄດ້ອ້າງແຫຼ່ງຂ່າວ ຈາກວໍຊີງຕັນແລະບາງ ກອກ ທີ່ໄດ້ລາຍງານວ່າ ມຽນມາ ສາມາດຫຼຸດຕ່ຳລົງ ສູ່ລະດັບເພື່ອໃຫ້ເອົາບາດກ້າວ ເພີ່ມຕື່ມທີ່ຈະແກ້ໄຂເລື້ອງໃຊ້ກອງກຳລັງເດັກແລະການບັງຄັບໃຊ້ ແຮງງານແລະທ່າມ ກາງການສືບຕໍ່ປະຫັດປະຫານໃນຂອບເຂດທີ່ກວ້າງຂວາງ ຕໍ່ຊົນກຸ່ມນ້ອຍຊາວໂຣຮິງ ຢາ ທີ່ນັບຖືສາສະໜາອິສລາມ ໃນປະເທດທີ່ຄົນສ່ວນໃຫຍ່ນັບຖືສາສະໜາພຸດນັ້ນ ທີ່ຈະປັບປຸງສະຖານະການ ດັ່ງກ່າວນີ້ ຊຶ່ງທ່ານ Aung Lin ເລຂາທິການຖາວອນ ທີ່ກະຊວງການຕ່າງປະເທດ ໄດ້ບອກກັບ VOA ໄວ້ ເຈົ້າໜ້າທີ່ຍັງກ່າວເພີ່ມຕື່ມວ່າ ເຖິງແມ່ນວ່າທ່ານໄດ້ເຫັນລາຍງານໃໝ່ທີ່ວ່າມຽນມາ ປະເຊີນກັບການຫຼຸດລະດັບໃນລາຍງານການຄ້າມະນຸດກໍຈິງ ແຕ່ກໍຍັງບໍ່ທັນມີການ ແຈ້ງຢ່າງເປັນທາງການເທື່ອຈາກສະຫະລັດ ນັ້ນຄືຄຳເວົ້າທີ່ທ່ານ Aung Lin ໄດ້ກ່າວເພີ່ມຕື່ມ ພວກນັກການທູດທີ່ສະຖານທູດສະຫະລັດໃນນະຄອນຢ່າງກຸ້ງ ກ່າວໃນວັນອັງຄານມື້ ນີ້ວ່າ ຕົນຈະບໍ່ໃຫ້ຄວາມເຫັນໃດໆກ່ອນໜ້າການເປີດເຜີຍລາຍງານນີ້